ADMINISTRACINĖS PASLAUGOS TEIKIMO APRAŠYMAS

DĖL LEIDIMO ATLIKTI KASINĖJIMO DARBUS SAVIVALDYBĖS VIEŠOJO NAUDOJIMO TERITORIJOJE, ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMO, GALIOJIMO PRATĘSIMO, GALIOJIMO SUSTABDYMO, GALIOJIMO SUSTABDYMO PANAIKINIMO, GALIOJIMO PANAIKINIMO ARBA PRANEŠIMO APIE BAIGTUS VYKDYTI AVARINIUS DARBUS PRIĖMIMO

	Administracinės paslaugos pavadinimas
	Leidimo atlikti kasinėjimo darbus savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimas, galiojimo pratęsimas, galiojimo sustabdymas, galiojimo sustabdymo panaikinimas, galiojimo panaikinimas arba pranešimo apie baigtus vykdyti avarinius darbus priėmimas

	Administracinės paslaugos kodas
	13-06

	Administracinės paslaugos aprašymo versija ir jos sukūrimo data
	6 versija, 2025-01-

	Administracinės paslaugos gavėjo (asmens, siekiančio gauti paslaugą) tipas
	Gyventojai, verslo subjektai, viešojo sektoriaus subjektai

	Funkcija, kurią vykdant teikiama administracinė paslauga
	Savarankiška funkcija

	Administracinės paslaugos apibūdinimas
	Leidimai kasinėjimams ir aptvėrimams išduodami statybos rangos organizacijoms, ūkio būdu dirbančioms organizacijoms arba individualiems statytojams, statant, remontuojant bei rekonstruojant arba griaunant pastatus, inžinerinius įrenginius ir tinklus Marijampolės savivaldybės viešojo naudojimo teritorijose (vietinės reikšmės keliuose, gatvėse, pėsčiųjų ir dviračių takuose, aikštėse, skveruose, žaliuosiuose plotuose ir kt.) ar melioruotoje žemėje. Jeigu yra gautas leidimas visai statybai objekte, tai yra aptverti teritorijai ir vykdyti žemės bei statybos montavimo darbus, leidimas kasti klojant atskiras požemines komunikacijas į minėtą objektą yra išduodamas kaip pagrindinio leidimo tęsimas.
Išduodamas leidimas atlikti kasinėjimo darbus Marijampolės viešojo naudojimo teritorijoje (gatvėse, aikštėse, žaliuosiuose plotuose) ar melioruotoje žemėje,  atitverti ją ar jos dalį arba apriboti eismą joje. Už leidimo išdavimą imama vietinė rinkliava.
Prašymai gali būti pateikiami raštu (tiesiogiai atvykus į Marijampolės savivaldybės administraciją, atsiuntus paštu ar per pasiuntinį) ir elektroniniu būdu (elektroniniu paštu, per Elektroninių valdžios vartų portalą – www.epaslaugos.lt ar Topografijos, inžinerinės infrastruktūros, teritorijų planavimo ir statybos elektroninių vartų informacinę sistemą - www.planuojustatau.lt)
Leidimas asmeniui išduodamas tiesiogiai atvykus į Savivaldybės administraciją, el. paštu, per Elektroninių valdžios vartų portalą arba per Topografijos, inžinerinės infrastruktūros, teritorijų planavimo ir statybos elektroninių vartų informacinę sistemą.

	Administracinės paslaugos rezultatas
	Išduotas leidimas kasinėti, kasinėti melioruotoje žemėje ir aptverti, pratęstas leidimo galiojimas, išduotas dublikatas, papildymas, patikslinimas, sustabdytas galiojimas, panaikintas galiojimo sustabdymas, panaikintas galiojimas, išduotas pranešimas apie baigtus vykdyti ar avarinius kasinėjimo darbus arba raštas apie neigiamą sprendimą.

	Teisės aktai, reglamentuojantys administracinės paslaugos teikimą
	1. Leidimų kasinėti, kasinėti melioruotoje žemėje ir aptverti išdavimo, pratęsimo, sustabdymo, sustabdymo panaikinimo, panaikinimo arba pranešimo apie baigtus vykdyti ar avarinius kasinėjimo darbus tvarkos aprašas, patvirtintas Marijampolės savivaldybės tarybos 2024 m. gruodžio 20 d. sprendimu Nr. 1-440;
2. Lietuvos Respublikos aplinkos ministro 2011 m. gruodžio 2 d. įsakymas Nr. D1-933 „Dėl Statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“ patvirtinimo“ ;
3. Lietuvos Respublikos statybos įstatymas;
4. Vietinės rinkliavos už leidimo atlikti kasinėjimo darbus Marijampolės savivaldybės viešojo naudojimo teritorijoje, atitverti ją ar jos dalį arba apriboti eismą joje nuostatai, patvirtinti Marijampolės savivaldybės tarybos 2014 m. gruodžio 22 d. sprendimu Nr. 1-412;
5. Lietuvos Respublikos aplinkos ministro 2007 m. gruodžio 29 d. įsakymas Nr. D1-717 ,,Dėl Medžių ir krūmų veisimo, vejų ir gėlynų įrengimo taisyklių patvirtinimo“ ;
6. Lietuvos Respublikos rinkliavų įstatymas ;
7. Lietuvos Respublikos aplinkos ministro 2016 m. gruodžio 2 d. įsakymu Nr. D1-848 „Dėl Statybos techninio reglamento STR 1.06.01:2016 „Statybos darbai. Statinio statybos priežiūra“ patvirtinimo“ patvirtintas Statybos techninis reglamentas STR 1.06.01:2016 „Statybos darbai. Statinio statybos priežiūra“;
8. Lietuvos Respublikos aplinkos ministro 2016 m. gruodžio 12 d. įsakymas Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“ ; 
9. Lietuvos Respublikos aplinkos ministro 2016 m. spalio 27 d. įsakymas Nr. D1-713 „Dėl Statybos techninio reglamento STR 1.01.03:2017 „Statinių klasifikavimas“ patvirtinimo“ ;
10. Lietuvos Respublikos savivaldybių infrastruktūros plėtros įstatymas;
11. Lietuvos Respublikos aplinkos ministro 2024 m. birželio 18 d. įsakymas Nr. D1-202 „Dėl Leidimo vykdyti žemės kasimo darbus išdavimo ir panaikinimo tvarkos aprašo patvirtinimo“

	Informacija ir dokumentai, kuriuos turi pateikti asmuo
	1. Prašymas.
2. Apylankų ir kelio ženklų išdėstymo schema (kai kasinėjimo darbai atliekami eismui skirtose zonose), suderinta su Marijampolės savivaldybės administracijos Viešosios tvarkos skyriumi. Schemoje turi būti pažymėta darbų vykdymo vietos, aptvėrimo ribos ir kelio ženklų išdėstymas, pėsčiųjų ir dviratininkų judėjimo kryptys ar laikinosios praėjimo (pravažiavimo) vietos; kai kasinėjimo darbai atliekami gatvės važiuojamojoje dalyje, nurodoma, ar kasinėjimo darbams numatoma naudoti mechanizmus ir pan.
3. Inžinerinius tinklus valdančių institucijų sutikimai ir jų valdomų inžinerinių tinklų erdviniai duomenys, išskyrus, kai pagal Lietuvos Respublikos valstybės ir tarnybos paslapčių įstatymą tokie inžinerinių tinklų erdviniai duomenys yra įslaptinta informacija. Kai inžinerinių tinklų erdviniai duomenys yra įslaptinta informacija, apie tokių inžinerinių tinklų buvimą statytoją (užsakovą) įspėja šiuos tinklus valdančios institucijos; brėžinys ar nustatyta tvarka suderinto ir patvirtinto objekto statybos (remonto, rekonstravimo) projekto ištrauka, kurioje pažymėti esami ir projektuojami inžineriniai tinklai ir dangos perkasimo vietos bei teritorijos aptvėrimo ribos. Projekto ištrauka ar brėžinys, jeigu darbų zonoje yra šiluminės trasos, elektros, dujotiekio, vandentiekio, lietaus, buitinių nuotekų ar kiti tinklai, valstybei nuosavybės teise priklausantys melioracijos statiniai, turi būti suderintas su suinteresuotomis institucijomis.
4. Perkasamų ar atitveriamų dangų naudotojų, valdytojų ar savininkų paprastos rašytinės formos suderinimas (PDF ar ADOC formatu) vykdyti darbus, kai darbai vykdomi ne tik Marijampolės savivaldybės viešojo naudojimo teritorijoje.
5. Sutartis su dangas atstatysiančia įmone arba garantinis įsipareigojimas dėl dangų atstatymo.
6. Kultūros paveldo departamento prie Kultūros ministerijos suderinimas, jeigu darbai vykdomi nekilnojamųjų kultūros vertybių teritorijose bei jų apsaugos zonose, saugomose teritorijose bei jų apsaugos zonose.
7. Vykdant aptvėrimo darbus – aptvėrimo schema, kurioje nurodomas tvoros tipas ir trumpas aprašymas (medžiagiškumas, aukštis, ilgis). Aptvėrimo vietos turi būti paženklintos lentelėmis su informacija apie vykdomus darbus, jų pradžią ir pabaigą, statinio statybos vadovą, jo kontaktinis telefono numeris.
8. Vykdant kasinėjimo darbus – planuojamų atstatyti dangų schema esamoje situacijoje ir atstatymo detalė, vykdant kasinėjimo darbus melioruotoje žemėje – atstatomų/pertvarkomų melioracijos statinių planas M 1:2000.
9. Jeigu, vykdant darbus, reikės kirsti, genėti, persodinti ar kitaip pašalinti medžius ir krūmus, Marijampolės savivaldybės vykdomosios institucijos išduoto leidimo data ir numeris.
10. Paprastos rašytinės formos įgaliojimas (PDF arba ADOC formatu), jeigu prašymą pasirašo ir dokumentus teikia įgaliotas asmuo.
11. Rinkliavos sumokėjimą įrodančio dokumento kopija.

	Informacija ir dokumentai, kuriuos gauna pats paslaugos teikėjas
	Nekilnojamo turto kadastro ir registro duomenys (VĮ Registrų centras)

	Administracinės paslaugos teikimo būdas (tipas)
	Elektroninė 
Neelektroninė

	Duomenys apie elektroninės administracinės paslaugos teikimą
	Nuoroda: https://www.epaslaugos.lt/portal/service/43651/23640
Brandos lygis: 4.
Tapatybės nustatymas: reikalingas.
Paslaugos užsakymo prisijungimo būdai:
Gyventojams:
· elektroninio parašo naudotojams
· asmens tapatybės kortelė
· bankai
Verslo subjektams:
· elektroninio parašo naudotojams
· asmens tapatybės kortelė
· bankai
Viešojo sektoriaus subjektai:
valstybės tarnautojo pažymėjimas

	Administracinės paslaugos teikimo proceso aprašymas
	 „Prašymo pateikimas“ 
 1.  Paslaugos gavėjas arba įgaliotas asmuo prašymą raštu pateikia (tiesiogiai atvykus į Marijampolės savivaldybės administraciją, atsiunčia paštu ar per pasiuntinį) arba elektroniniu būdu (elektroniniu paštu, per elektroninių valdžios vartų portalą – www.epaslaugos.lt ar Topografijos, inžinerinės infrastruktūros, teritorijų planavimo ir statybos elektroninių vartų informacinę sistemą - www.planuojustatau.lt). 
„Prašymo nagrinėjimas“ 
2. Paslaugos teikėjas išnagrinėja prašymą ir priima sprendimą patenkinti ar atmesti prašymą arba per 4 darbo dienas nuo prašymo gavimo dienos informuoja asmenį apie būtinybę pateikti jam trūkstamus dokumentus ar trūkstamą informaciją.
3. Statytojas (užsakovas) arba įgaliotas asmuo trūkstamus dokumentus ar informaciją pateikia paslaugos teikėjui per 4 darbo dienas nuo informacinio pranešimo gavimo dienos. 
„Atsakymo pateikimas“ 
4. Paslaugos gavėjui leidimas išduodamas tiesiogiai atvykus į Savivaldybės administraciją, el. paštu, per Elektroninių valdžios vartų portalą arba per www.planuojustatau.lt.
Esant neigiamam sprendimui, parengiamas raštas, kuriame nurodoma, kodėl toks leidimas nebus išduotas ir pateikiamas prašyme nurodytu būdu.

	Administracinės paslaugos teikėjas
	Inesa Mažėtienė, Aplinkotvarkos ir infrastruktūros skyriaus vyriausioji specialistė, 
tel. +370 343 90 013, inesa.mazetiene@marijampole.lt

Tomas Astrauskas, Aplinkotvarkos ir infrastruktūros skyriaus vyriausiasis specialistas (statybos inžinierius), 
tel. +370 343 90 080,  +370 616 54781, 
el. p. tomas.astrauskas@marijampole.lt

	Administracinės paslaugos suteikimo trukmė
	Per 10 darbo dienų nuo prašymo su visais reikiamais dokumentais pateikimo dienos

	Administracinės paslaugos suteikimo kaina (jei paslauga teikiama atlygintinai)
	Mokėjimo rekvizitai:
Gavėjas Marijampolės savivaldybės administracija (į.k. 188769113) 
Gavėjo bankas AB SEB bankas 
Sąskaita LT 19 7044 0600 0621 0181
Mokėjimo paskirtis: Už leidimo atlikti kasinėjimo darbus savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimą.

Vietinės rinkliavos už leidimo atlikti kasinėjimo darbus Marijampolės savivaldybės viešojo naudojimo teritorijoje išdavimą dydžiai (lentelė) 

Vietinės rinkliavos už leidimo atitverti Marijampolės savivaldybės viešojo naudojimo teritoriją ar jos dalį arba apriboti eismą joje išdavimą dydžiai (lentelė) 

	Paslaugos inicijavimo dokumento forma, pildymo pavyzdys
	Prašymo forma
Garantinio įsipareigojimo dėl dangų atstatymo forma

	Administracinės paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo atsakymo (sprendimo) įteikimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: L. Sapiegos g. 10, 44251 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys)“, arba per Lietuvos teismų elektroninių paslaugų portalą https://e.teismas.lt) Lietuvos Respublikos administracinių bylų teisenos įstatymu nustatyta tvarka.

	Prašymo priėmimo vieta
	Marijampolė, J. Basanavičiaus a. 1, I aukštas, 3, 4 langelis

paslauga@marijampole.lt
Paslauga teikiama ir elektroniniu būdu [image: ]


VIETINĖS RINKLIAVOS UŽ LEIDIMO ATLIKTI KASINĖJIMO DARBUS MARIJAMPOLĖS SAVIVALDYBĖS VIEŠOJO NAUDOJIMO TERITORIJOJE IŠDAVIMĄ DYDŽIAI
	Teritorija
	1 (vienos) paros už kasinėjimo darbų vykdymą 10 (dešimties) kvadratinių metrų plote rinkliavos dydis, Eur

	
	
	

	
	Važiuojamoji dalis
	Pėsčiųjų, dviračių takai ir šaligatviai 
	Žalieji plotai 
	

	
	Asfaltbetonio ir kitos kietos dangos
	Žvyro danga
	Grunto danga
	
	
	

	Magistralinių ir krašto kelių tęsiniai, miesto magistralinės gatvės: Kauno g., Vilkaviškio g., Stoties g., V. Kudirkos g., Gedimino g., Geležinkelio g., Vytauto g., Saulės g., P. Armino g., Laisvės g., J. Dailidės g.
	25
	15
	5
	15
	5
	

	Kvartalų ir mikrorajonų gatvės: Sporto g., R. Juknevičiaus g., Dariaus ir Girėno g., J. Ambrazavičiaus-Brazaičio g., P. Vaičaičio g., Vasaros g., Sasnavos g., Statybininkų g., Aušros g., Gamyklų g., Tarpučių g., Mokolų g., Marių g.
	20
	10
	3
	10
	3
	

	Marijampolės miesto reprezentacinės teritorijos: Poezijos parkas, Vytauto parkas, P. Butlerienės skveras, J. Basanavičiau a.
	20
	10
	3
	10
	3
	

	Kitos Marijampolės miesto gatvės ir skersgatviai, mikrorajonų pravažiavimai ir šalia jų esančios teritorijos
	15
	7
	2
	7
	2
	

	Marijampolės savivaldybės seniūnijų gyvenviečių pagrindinės gatvės, keliai ir šalia jų esančios teritorijos
	15
	7
	2
	7
	2
	

	Marijampolės savivaldybės seniūnijų gyvenviečių kitos gatvės, keliai ir šalia jų esančios teritorijos
	10
	5
	2
	5
	2
	

	Pastaba: Vietinės rinkliavos dydis nurodytas lentelėje mokamas, kai kasinėjimo darbų trukmė neviršija 5 parų. 
Kai darbų trukmė: nuo 5 iki 10 parų - rinkliavos dydis didinamas 1,5 karto;                                                                               
	

	                              nuo 10 iki 20 parų - rinkliavos dydis didinamas 2 kartus;
	

	                              ilgesnis nei 20 parų - rinkliavos dydis didinamas 4 kartus.
	

	Didesniems plotams nei 10 (dešimt) kvadratinių metrų, nurodyta vietinė rinkliava dauginama iš skaičiaus, gaunamo visą plotą padalinus iš 10.
	



VIETINĖS RINKLIAVOS UŽ LEIDIMO ATITVERTI MARIJAMPOLĖS SAVIVALDYBĖS VIEŠOJO NAUDOJIMO TERITORIJĄ  AR JOS DALĮ ARBA APRIBOTI  EISMĄ JOJE IŠDAVIMĄ DYDŽIAI
	Teritorija
	1 (vienos) paros už teritorijos atitvėrimo iki 100 (šimto) kvadratinių metrų arba eismo apribojimo darbų vykdymą rinkliavos dydis, Eur

	
	
	

	
	Važiuojamoji dalis
	Pėsčiųjų, dviračių takai ir šaligatviai 
	Žalieji plotai 
	

	
	Visas plotis
	Pusė pločio 
	Viena eismo juosta
	
	
	

	Magistralinių ir krašto kelių tęsiniai, miesto magistralinės gatvės: Kauno g., Vilkaviškio g., Stoties g., V. Kudirkos g., Gedimino g., Geležinkelio g., Vytauto g., Saulės g., P. Armino g., Laisvės g., J. Dailidės g.
	25
	15
	10
	10
	5
	

	Kvartalų ir mikrorajonų gatvės: Sporto g., R. Juknevičiaus g., Dariaus ir Girėno g., J. Ambrazavičiaus-Brazaičio g., P. Vaičaičio g., Vasaros g., Sasnavos g., Statybininkų g., Aušros g., Gamyklų g., Tarpučių g., Mokolų g., Marių g.
	20
	10
	8
	8
	3
	

	Marijampolės miesto reprezentacinės teritorijos: Poezijos parkas, Vytauto parkas, P. Butlerienės skveras, J. Basanavičiaus a.
	25
	15
	10
	10
	5
	

	Kitos Marijampolės miesto gatvės ir skersgatviai, mikrorajonų pravažiavimai ir šalia jų esančios teritorijos
	15
	10
	8
	7
	2
	

	Marijampolės savivaldybės seniūnijų gyvenviečių pagrindinės gatvės, keliai ir šalia jų esančios teritorijos
	15
	10
	8
	7
	2
	

	Marijampolės savivaldybės seniūnijų gyvenviečių kitos gatvės, keliai ir šalia jų esančios teritorijos
	10
	5
	2
	5
	2
	

	Pastaba: Vietinės rinkliavos dydis nurodytas lentelėje mokamas, kai teritorijos atitvėrimo arba eismo apribojimo darbų trukmė neviršija 5 parų. 
Kai darbų trukmė: nuo 5 iki 10 parų - rinkliavos dydis didinamas 1,5 karto;                                                                               
	

	                              nuo 10 iki 20 parų - rinkliavos dydis didinamas 2 kartus;
	

	                              ilgesnis nei 20 parų - rinkliavos dydis didinamas 4 kartus.
	

	Didesniems plotams nei 100 (šimtas) kvadratinių metrų, nurodyta rinkliava dauginama iš skaičiaus, gaunamo visą plotą padalinus iš 100.

